open-index/open-wikipedia-markdown huggingface dataset:
פוטמורניס

**פוטמורניס** (שם מדעי: *Potamornis*; פירוש השם: " ") הוא סוג של עוף ימי בעל שיניים נכחד שהשתייך לסדרת ההספראורניסאים. העוף התגלה בתצורות לנס  שבויומינג ובתצורת הל קריק, במונטנה והוא כלל מין אחד - *Potamornis skutchi*.

עוף זה חי בסוף הקרטיקון בתקופת המאסטריכט לפני 66 מיליון שנה, אז החלה הכחדת הקרטיקון הגדולה, בה נכחדו אחרוני הדינוזאורים, הפטרוזאורים ועוד רבים. העוף נכחד יחד איתם, אך ייתכן שמאובנים מסוימים התקיימו כבר בפלאוקן, כך שהוא שרד.

סוג זה היה קרוב להספראורניס, כנראה השתייך לסדרתו, והיה בעל גוף דחוס ומגושם והגיע למשקל של 2-1.5 ק"ג. היו לו מקור ארוך בעל שיניים חרוטיות וכנפיים מנוונות והוא כנראה חי במים כמו צוללן או קורמורן. קיימים עדויות שהוא יכל לעוף בשונה ממרבית ההספראורניסאים וכמה חוקרים מציבים אותו בסדרה שונה בשל כך. מבנה מקורו התאים לאכילת דגים או יצורי ים אחרים.

## קישורים חיצוניים

קטגוריה:בעלי חיים שתוארו ב-2000
קטגוריה:הספראורניסאים
קטגוריה:טקסונים שתוארו בידי גרגורי ס. פאול
קטגוריה:מאובני טקסונים שתוארו ב-2001
קטגוריה:עופות שחיו בקרטיקון עליון באמריקה הצפונית
שון סטקלי

**שון ג'ררד ג'וזף סטקלי** (באנגלית: **Sean Gerard Joseph Stackley**; נולד ב-7 באוגוסט 1957) הוא מהנדס וקצין צי אמריקאי לשעבר, שכיהן כסגן מזכיר הצי של ארצות הברית למחקר, פיתוח ורכש מיולי 2008 ועד אוגוסט 2017. הוא גם כיהן כמזכיר הצי בפועל מינואר ועד אוגוסט 2017. בספטמבר 2018 הוא מונה כנשיא מגזר מערכות תקשורת ורשת בחברת L3 טכנולוגיות.
## שירות בצי
שון סטקלי נולד בבולטימור, מרילנד. הוא החל את הכשרתו באקדמיה הימית של ארצות הברית, סיים אותה בהצטיינות ב-1979 וקיבל תואר ראשון במדעים בהנדסת מכונות. הוא גם בעל תואר בהנדסה ימית ותואר שני בהנדסת מכונות מהמכון הטכנולוגי של מסצ'וסטס. ב-1994 הוא קיבל תעודה מקצועית של מהנדס ממדינת וירג'יניה.

את הקריירה שלו בצי ארצות הברית החל סטקלי כקצין לוחמת שטח (Surface Warfare Officer), ושירת בתפקידי הנדסה ומערכות נשק על סיפון המשחתת "ג'ון יאנג" (USS John Young). עם השלמת הכשרתו כקצין לוחמת שטח הוא הוסמך כקצין הנדסה (Engineering Duty Officer) ושירת בשורה של תפקידי תעשייה, צי, משרד ומטה בעיצוב, בנייה, תחזוקה ולוגיסטיקה של ספינות ובהתוויית מדיניות רכש.

בין השנים 2001–2005 שירת סטקלי כמנהל תוכנית LPD 17 (סדרת האוניות סן אנטוניו, אוניות לוחמה אמפיביות בעלות סיפון טיסה ומבדוק ניתן להצפה) והיה אחראי על כל היבטי הרכש של התוכנית.
## במחלקת הצי
ב-28 ביולי 2008 מונה סטקלי כסגן מזכיר הצי של ארצות הברית למחקר, פיתוח ורכש. הוא החל לשמש בתפקיד זה עוד בתקופת נשיאותו של הנשיא ג'ורג' ווקר בוש, המשיך בתקופת נשיאותו של ברק אובמה וסיים כמה חודשים לאחר תחילת נשיאותו של דונלד טראמפ. עם תחילת נשיאותו של טראמפ, כאשר סיים ריי מייבוס את כהונתו כמזכיר הצי, מונה סטקלי כמזכיר הצי בפועל עד 3 באוגוסט 2017, עת מונה כמזכיר קבוע ריצ'רד ו. ספנסר.

## קישורים חיצוניים

* פרוטוקול הליך אישור מינויו של סטקלי כסגן מזכיר הצי על ידי הסנאט, עמ' 225-219 
* ביוגרפיה באתר Naval History and Heritage 

קטגוריה:מזכירי הצי של ארצות הברית
קטגוריה:קצינים וחוגרים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1957
קוריאנוזאורוס

**קוראנוזאורוס** (שם מדעי: *Koreanosaurus*; מילולית: "לטאה קוריאנית") הוא סוג דינוזאור אורניתופוד בן למשפחת הפארקוזאוריים שהתקיים במזרח אסיה של הקרטיקון העליון לפני 85 עד 80 מיליון שנה מזמננו. ממצאי הדינוזאור נמצאו בשנת 2008 ב-Seonso Conglomerate שבדרום קוריאה כממצא יחידי בלע כמה עצמות שבורות, בעיקר צלעות וחוליות וחסר גולגולת והסוג הוגדר בידי מין יו וצוותה ב-2011 ונכלל בו מין יחיד - *Koreanosaurus boseongensis*. בהמשך התגלו עוד שלושה שלדים במצב שימור גרוע שהיו שייכות למין.

דינוזאור זה היה אוכל צמחים עם מקור קשיח בולט באורך של מטר שהיה בעל חוליות צוואר ארוכות מאוד וייתכן שהיה מתחפר באדמה על ידי כפות רגליו הגדולות בעלות הטפרים החדים. הוא דמה במראה שלו לדינוזאורים אורניתופודים כמו הזפירוזאורוס, האורודרומיאוס והפארקוזאורוס ואורניתופודים דו-רגליים נוספים שהתקיימו בין אסיה לאמריקה הצפונית של הקרטיקון העליון. אפשרות נוספת היא שהיה קרוב לג'יהולוזאורוס ולמשפחה ג'יהולוזאוריים, או לפחות קרוב אליה ביותר.

## קישורים חיצוניים

## הערות שוליים

קטגוריה:פארקוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2011
ג'יהולוזאוריים

**ג'יהולוזאוריים** (שם מדעי: Jeholosauridae) היא משפחה של דינוזאורים צמחוני מהקבוצה בעלי אגן דמוי עוף, שהתקיימה רק בקרטיקון של אסיה. המשפחה כוללת מספר סוגים, ביניהם הג'יהולוזאורוס (*Jeholosaurus*) וייתכן שעוד כמה סוגים קרובים כמו הקוריאנוזאורוס (*Koreanosaurus*). הקבוצה הוגדרה ב-2012 בידי פנג לו האן וצוותו, אך לא כל החוקרים מסכימים על קיומה. אחרים רואים בסוגים אלה שייכים למשפחת ההיפסילופודוניים או הפארקוזאוריים (Parksosauridae).

המשפחה נחשבת לפרימיטיבית יחסית ומאבותיהם של הצרפודים, בהם האורניתופודים, הפכיצפלוזאוריים והצרטופסים.

## סוגים
* *Yueosaurus*
* ג'יהולוזאורוס (*Jeholosaurus*)
* *Haya*
* *Changchunsaurus*

ייתכן שגם הקוריאנוזאורוס משויך הנה.
## קישורים חיצוניים

## הערות שוליים

קטגוריה:בעלי אגן דמוי עוף
קטגוריה:דינוזאורים שחיו בקרטיקון באסיה
פברוזאוריים

**פברוזאוריים** (שם מדעי: Fabrosauridae) היא משפחה של דינוזאורים צמחוניים מהקבוצה בעלי אגן דמוי עוף שהתקיימה רק בתור היורה שבעידן המזוזואיקון. היא נחשבת לקבוצה עתיקה מאוד עם סוגים בודדים שאולי בעלי קשר פוליפילטי. הם כוללים את האגיליזאורוס, הפברוזאורוס המוטל בספק, הגונגבוזאורוס וייתכן שגם את הלסוטוזאורוס - סוג קשה לסיווג.

מיני המשפחה היו די-קטנים ופרימיטיביים, באורך של 1 עד 2 מטרים, דו-רגליים בעלי זנב ארוך ועם לסת בעלת שיניים רחבות שהתאימו לאכילת צמחים וראשים גדולים יחסית עם חלל עיניים גדול, התאמה אולי לחיי לילה. במראם הם דמו מאוד להיפסילופודון מהקרטיקון ואולי היו אבותיו. ההבדלים העיקריים ביניהם לשאר הדינוזאורים הצמחוניים הם הזנב מרובה החוליות ומבנה השיניים שהכילו בלסתם מבנה חסר אמייל ובעל הרבה שיניים תפקודיות להחלפה (בדומה לשיני כרישים). הדבר ממחיש שהם החלו לאכול צמחים מאבות טורפים או אוכלי כל כמו ההטרודונטוזאוריים.

רוב הממצאים של בני הקבוצה התגלו ממאובני לסת ושיניים בודדות מאזור סין וכן מדרום אפריקה. עם זאת ישנם רק ממצאים בודדים מהמשפחה שאינה רלוונטית לדעת חוקרים רבים.

## מיון
* אגיליזאורוס (*Agilisaurus*)?
* פברוזאורוס (*Fabrosaurus*)?
* גונגבוזאורוס (*Gongbusaurus*)?
* לסוטוזאורוס (*Lesothosaurus*)?

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1972
קטגוריה:טקסונים שתוארו בידי פיטר גלטון
אלאן אבל

**אלאן אבֶּל** (באנגלית: **Alan Abel**  6 בדצמבר 1928 - 25 באפריל 2020) היה
מתופף ונגן כלי הקשה אחרים, מחנך למוזיקה וממציא כלי נגינה. הוא היה נגן עמית ראשי בכלי ההקשה בתזמורת פילדלפיה משנת 1959 עד פרישתו בשנת 1997. רבים רואים בו את המורה החשוב ביותר לכלי הקשה במחצית השנייה של המאה ה-20; הוא לימד בטמפל יוניברסיטי משנת 1972. המצאותיו של אבל כוללות כמה משולשים מיוחדים במינם המקובלים מאוד בשימוש וכן לתוף בס, המאפשר לתלות את הכלי באמצעות גומיות.

## ביוגרפיה
### ילדות ולימודים
אבל נולד בהובארט, אינדיאנה בשנת 1928. בגיל שבע, התחיל ללמוד נגינה בכלי הקשה. הוא למד אצל קלארנס קרלסון בבית הספר רוי נאפ ואחר, מ-1947 עד 1951, אצל האסקל האר וויליאם סטריט בבית הספר איסטמן למוזיקה, שם סיים בתואר לביצוע וניגן במשרה חלקית עם התזמורת הפילהרמונית של רוצ'סטר.

### קריירה
אחרי גיוס לצבא ונגינה עם תזמורת חיל האוויר של ארצות הברית בשנים 1951–1953, ניגן עם הפילהרמונית של אוקלהומה סיטי מ-1953 עד 1959. ב-1959 היה לחבר בתזמורת פילדלפיה ושם נשאר עד תום הקריירה שלו בשנת 1997. בשנת 1972 התמנה לנגן עמית ראשי בכלי הקשה.

בשנת 1998 צורף ל"היכל התהילה של אגודת אמנויות ההקשה". ב-2012, הוענק לו תואר דוקטור לשם כבוד במוזיקה מאת הקונסרבטוריון למוזיקה של ניו אינגלנד.

אבל לימד גם באוניברסיטת רטגרס, אוניברסיטת רווואן ואוניברסיטת טמפל.

#### כלי נגינה
לקודמו של אבל בתזמורת פילדלפיה, ג'יימס ולריו, היה משולש בנוי לפי הזמנה, שעמיתיו למקצוע חמדו. אחרי שהמשולש היה בהשאלה אצל אבל במשך שנתיים, הוא המציא דרך לשחזור הצליל הייחודי שלו ויצר את "המשולש של אלאן אבל", העושה שימוש במטיל של פליז מצופה כרום.
 ייחודו של המשולש בצליל העילי העשיר שלו.

אבל המציא גם את המתלה לתוף בס בתחילת שנות ה-60', וייצר אותו בעצמו עד 2013, אז העביר את הייצור לאנדרו רימר, שסיפק קודם לכן את התופים. במתקן זה תלוי תוף הבס על טבעת מסתובבת. מתלה תוף הבס נמצא בשימוש ברוב התזמורות הסימפוניות בארצות הברית, ויצרני תופים רבים ברחבי העולם מעתיקים את הרעיון ומחקים אותו.

## מותו

אבל מת ב-25 באפריל 2020, מסיבוכים של קוביד-19.

## קישורים חיצוניים

* 

## הערות שוליים

קטגוריה:אמריקאים ילידי אינדיאנה
קטגוריה:נגני כלי הקשה
קטגוריה:מוזיקאים אמריקאים
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1928
קטגוריה:אמריקאים שנפטרו ב-2020
Toosie Slide

**Toosie Slide** הוא סינגל שהוקלט על ידי הזמר-יוצר הקנדי דרייק. השיר יצא לאור ב-3 באפריל 2020, על ידי חברות התקליטים ריפבליק רקורדס ו-OVO סאונד, כסינגל השני מתוך המיקסטייפ Dark Lane Demo Tapes.

## רקע וכתיבה
ב-29 במרץ 2020 העלה אושיית הרשת "טוסי" קליפ בו הוא וחבריו מבצעים אתגר הריקוד העונה לשם "Toosie Slide", תוך שחלק מהשיר מתנגן ברקע. הקליפ הפך לוויראלי לאחר שהועלה לרשת החברתית טיקטוק. כמו כן, שיתף טוסי את הקליפ ברשתות חברתיות אחרות. לאחר מכן, שקל מעורבות אפשרית על ידי דרייק.

השיר הופק על ידי המפיק הטורקי-שווייצרי אוזן ירדים, הידוע בשם הבמה או זי, שלפני כן שיתף פעולה בשנת 2018 עם טראוויס סקוט ודרייק תוך שהפיק את הלהיט "Sicko Mode". בשנת 2019, הוא עבד עם דרייק בשנית תוך שהפיק את השירים "Omerta" ו-"Gold Roses". כמו כן, רגע לפני יציאתו של "Toosie Slide", הפיק או זי שיר נוסף של דרייק, "Life Is Good", שהקליט דרייק יחד עם פיוצ'ר. כמו ברוב ההפקות שלו, או זי עושה שימוש נרחב ב"היי-האט" ותוף סנר בשיר. השיר מכיל גם תוף בס המלווה את הפזמון.

בשיר מופיעים מספר רב של אזכורים לזמר מייקל ג'קסון. דרייק אמר כי "כשעשיתי את השיר הזה לראשונה, דיברתי רק על הליכת הירח, אבל טוסי יצר לזה ריקוד. לא ידעתי שזה יהיה שיר ריקוד כזה".

## וידאו קליפ
הווידאו קליפ הנלווה שצולם לשיר הועלה לערוץ היוטיוב הרשמי של דרייק ב-3 באפריל 2020. בקליפ ניתן לראות את דרייק רוקד את ריקוד ה-Toosie Slide באחוזתו בטורונטו, המכונה "השגרירות" עם מסיכה וכפפות, תוך שהוא נמצא בהסגר בעקבות מגפת הקורונה, שהתרחשה בתקופת יציאת השיר. בסוף הקליפ, נראה הראפר מחוץ לביתו. כמו כן, בקליפ מופיעה מחווה לשחקן הכדורסל המנוח קובי בראיינט.

נכון לאפריל 2020, מונה הצפיות של הקליפ עומד על כ-75 מיליון.

## הצלחה
השיר הופיע בבכורה במקום הראשון במצעד בילבורד הוט 100 ב-18 באפריל 2020, מה שהפך את דרייק לאמן השני שהציג למצעד שלושה שירים שהופיעו בבכורה במקום הראשון, כאשר הראשונה שעשתה זאת הייתה מריה קארי. כמו כן, השיר היה לשיר השביעי של דרייק שהגיע למקום הראשון במצעד. השיר זכה להצלחה רבה גם בישראל, כאשר הגיע למקום הראשון במצעד שירי הספוטיפיי הישראלי השבועי ובמצעד הרשמי של גלגלצ, למקום ה-4 במצעד השבועי של מדיה פורסט.

נכון לאפריל 2020, פורסמו כ-3.7 מיליון סרטונים ברשת החברתית טיקטוק בהם נכלל השיר, תוך שאחד מהם צולם על ידי הזמר ג'סטין ביבר והגיע ל-22 מיליון צפיות. ברשת הזרמת המדיה ספוטיפיי הגיע השיר ללמעלה מ-184 מיליון השמעות.

ביוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בסינגפור
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
קרחון ליב

ממוזער|250px|שמאל|קרחון ליב מופיע במרכז הרבע הימני העליון של המפה
**קרחון ליב** (באנגלית: **Liv Glacier**) הוא קרחון תלול בהרי המלכה מוד, בחוף דופק שבאנטארקטיקה. 

אורכו של הקרחון 64 קילומטרים. מוצאו של הקרחון ברמת הקוטב, דרומית-מזרחית לפסגת ברנום;

הקרחון מנקז את רמת הקוטב, זורם בעמק תלול לכיוון צפון דרך הרי המלכה מוד; ונשפך אל מדף הקרח רוס, בין מאייר קרייגס ופסגת מוריס שבהרי דאנקן. 

## היסטוריה
### גילוי הקרחון

הקרחון התגלה בשנת 1911 על ידי רואלד אמונדסן. 

### מקור השם

אמונדסן קרא לקרחון על שם בתו של פרידוף ננסן.

### נתיב אווירי

נתיב האוויר מעל קרחון ליב שימש את ריצ'רד בירד בטיסתו מתחנת אמריקה הקטנה במטוס "פלויד בנט" (*Floyd Bennett*) ב-28 בנובמבר 1929 כנתיב המסע הראשון לקוטב הדרומי בדרך האוויר.

## לקריאה נוספת

• Paul G. Fitzgerald, Suzanne L. Baldwin, and Scott R. Miller, **[https://www.nsf.gov/geo/opp/antarct/ajus/nsf9828/9828html/a10.htm Geologic and thermochronologic studies along the front of the Transantarctic Mountains near the Shackleton and Liv Glaciers]**

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA709&lpg=PA709&dq=%22Liv+Glacier%22&source=bl&ots=PEsqo-xgXw&sig=ACfU3U2b9EkDcH8-545_3GN6MNZ5QFVNFg&hl=en&sa=X&ved=2ahUKEwiIw43fmp3pAhU7XhUIHfweCqk4ChDoATAJegQIBBAB#v=onepage&q=%22Liv%20Glacier%22&f=false The Transantarctic Mountains: Rocks, Ice, Meteorites and Water]**, P 174

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA258&lpg=PA258&dq=%22Liv+Glacier%22&source=bl&ots=ta9xXrvAkW&sig=ACfU3U1ZbSFMHGPR4sxosXzjw1FGLgaB3A&hl=en&sa=X&ved=2ahUKEwiIw43fmp3pAhU7XhUIHfweCqk4ChDoATADegQIBhAB#v=onepage&q=%22Liv%20Glacier%22&f=false Sailing Directions for Antarctica: Including the Off-lying Islands South of Latitude 60°]**, PP 13, 258

## קישורים חיצוניים

* קרחון ליב באתר הסקר הגאולוגי של ארצות הברית
* קרחון ליב באתר הגאזט האנטארקטי של ממשלת ניו זילנד
* קרחון ליב באתר הגאזט האנטארקטי המשווה SCAR של ממשלת אוסטרליה
* מפות אזור קרחון ליב

## הערות שוליים

ליב
ליב
ליב
דיר יאסין – סוף המיתוס

**דיר יאסין - סוף המיתוס** הוא ספר מאת פרופסור אליעזר טאובר, העוסק בפרשת דיר יאסין ומהווה סיכום של חמש שנות מחקר. כותרת הספר רומזת לכוונת הכותב להכריע בכל המחלוקות הנוגעות לפרשה. הספר ראה אור בעברית בשנת 2017, בהוצאת כנרת זמורה ביתן.

## הספר
הספר מהווה מחקר מקיף על פרשת דיר יאסין והוא מבוסס על עדויות לוחמי האצ"ל והלח"י היהודים מחד, ועדויות תושבי דיר יאסין מאידך לצד מסמכים ארכיוניים. הספר הוא פרי מחקר מקיף שהוצע לפרסום תחילה בשפה האנגלית, אך נדחה על ידי הוצאות שונות בצפון אמריקה (לדברי טאובר, "הם כתבו לי במפורש שזה נושא שהם חוששים להיכנס אליו") ובעקבות כך החליט לתרגם את ספרו לעברית. ב-2021 הספר ראה אור בשפה האנגלית בהוצאת האגודה ללימודי המזרח התיכון ואפריקה, תחת הכותרת ״The Massacre That Never Was: The Myth of Deir Yassin and the Creation of the Palestinian Refugee Problem״.

בספר מראה טאובר כי לעומת דיווחים על ידי גורמים מארגון "ההגנה" או להבדיל ההנהגה הפלסטינית, שלא היו עדים לאירוע, ניתן למצוא דמיון רב בין העדויות האישיות, הן בצד היהודי והן בצד הערבי-פלסטיני. טאובר עוסק גם בניתוח האינטרסים שהובילו כל אחד מהצדדים לנהוג בדרך בה נהג.

הספר פורש בפני הקורא פירוט מלא של מהלך הקרב - כולל הנסיבות שהובילו למותו של כל אחד מהחללים. מסקנתו היא שאין מדובר ב"טבח".

טאובר אף בוחן את התעמולה בעקבות האירוע עד ימינו.

## ביקורת
הספר זכה לשבח בשל איסוף הנתונים הקפדני וההסתמכות על מגוון המקורות, אך חלק מהמבקרים טענו כי מבחינה מתודולוגית לא הצליח המחבר להוכיח קשר בין הנתונים ובין המסקנה המוצגת בכותרת הספר.

איתמר רדאי טוען למספר שגיאות עובדתיות בספר, ואף טען כי טאובר לא הגדיר את המושג "טבח" ולכן לא יכל לפסוק בעניין.

אברהם סלע טען שעל אף מגמתו המוצהרת של המחבר וגם היותו מחקר מרשים ומרענן בספרות המחקר על המלחמה, חסרונו העיקרי של הספר היא שיטת ההפנייה למקורות, שלא מאפשרת בדיקת תקפותו של כל מקור ביחס לטענה עמה הוא משויך.

גדי חיטמן ציין אף הוא לשבח את גישתו המתודולוגית של טאובר, אך טוען כי קריאת הספר יצרה אצלו את הרושם שלא רק שטאובר מעוניין לשים קץ למיתוס סביב פרשת דיר יאסין, הוא מבקש להציג אמת היסטורית על בסיס המחקר ומגוון המקורות שאסף תוך המעטה מחשיבותם של הפרסומים שקדמו לו.

עודה בשאראת שיבח אף הוא את איסוף הנתונים הקפדני של טאובר, אבל דחה את מסקנתו שיש להבין את האירוע כ"טרגדיה של חישובים מוטעים מצד התוקפים ואי הבנה בסיסית של האירוע מצד המגינים".

## לקריאה נוספת
* אברהם סלע, "היסטוריה אחרת והיסטוריוגרפיה של מלחמת תש"ח", **[[קתדרה (כתב עת)|קתדרה]]** 173, עמ' 133–158.

## קישורים חיצוניים
*הפרק הראשון באתר "עברית"
* איתמר רדאי, "בין היסטוריה להיסטוריוגרפיה: המחקר ההיסטורי על הפלסטינים במלחמת 1948 בפרספקטיבה של שבעים שנה", **[[המזרח החדש]]** נ"ח (2019), עמ' 128–129.
* גדי חיטמן, על טבח ומחקר היסטורי המחלקה ללימודי המזרח התיכון באוניברסיטת אריאל
* 
* 
* 
* ידין רומן, המיתוס שאין לו סוף, "ארץ וטבע", 28 באפריל 2019
* 
* 
* - הרצאה מיום 13.9.2019 במסגרת סמינר "אבות ומייסדים" בנושא: אירועים ביטחוניים מכוננים -מס 5

## הערות שוליים

קטגוריה:ספרי עיון על הסכסוך הישראלי-פלסטיני
קטגוריה:ספרי עיון בעברית: מלחמות ישראל
קטגוריה:ספרי מלחמת העצמאות
גנרל חיל הקשר

**גנרל חיל הקשר** (בגרמנית: **General der Nachrichtentruppe**), הייתה דרגה בכוחות הקרקע הגרמניים (בגרמנית: הר). הדרגה נוצרה בשנת 1940, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על יחידות קשר בוורמאכט.

## דרגות מקבילות
קצינים בדרגה מקבילה בחיל הרגלים נקראו *[[גנרל חיל הרגלים (גרמניה)|גנרל חיל הרגלים]]*, בחיל הפרשים נקראו *[[גנרל חיל הפרשים (גרמניה)|גנרל חיל הפרשים]]* ואלו בחיל התותחנים היו *[[גנרל חיל התותחנים (גרמניה)|גנרל חיל התותחנים]]*. כמו כן היו קיימות הדרגות של *[[גנרל חיל ההנדסה]]*, *[[גנרל חיל השריון]]*, *[[גנרל חיל הצנחנים]]*, *[[גנרל הכוחות ההרריים]]*. בלופטוואפה, המקבילה לדרגה הייתה *גנרל חיל טייסי הקרב*. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

## בעלי הדרגות
רק שני קצינים החזיקו בדרגה זו; אריך פלגיבל (1886-1944) החל מ-1 באוגוסט 1940 עד פיטוריו בעקבות קשר העשרים ביולי ואלברט פראון (1894–1975) החל מ-1 באוקטובר 1944 ועד שנלקח לשבי במאי 1945.

קטגוריה:דרגות צבאיות בגרמניה
יחסי דרום אפריקה – לוב

**יחסי דרום אפריקה–לוב** הם היחסים הדו-צדדיים שבין רפובליקת דרום אפריקה לבין מדינת לוב.

## היסטוריה
### משטר האפרטהייד
במהלך כל תקופת שלטונו של מועמר קדאפי בין השנים 1969 עד 1994 המשטר בלוב נתפס כעוין כלפי משטר האפרטהייד שמשל בפרטוריה. לוב סיפקה סיוע ותמיכה בתנועות שפעלו נגד האפרטהייד לצד אימונים צבאיים לכוחות הקונגרס הלאומי האפריקני. לאחר שהקונגרס הלאומי האפריקני הפך לחוקי נלסון מנדלה ביקר בלוב וערך פגישה עם קדאפי במאי 1990, במהלכה הודה לו על הסיוע שלוב סיפקה לתנועה.

### הקונגרס הלאומי האפריקני
לאחר שבאפריל 1994 נערכו הבחירות הדמוקרטיות הראשונות בדרום אפריקה בסופן נלסון מנדלה ניצח והפך לנשיא דרום אפריקה. לאחר הבחירות היחסים בין דרום אפריקה לבין לוב השתנו מקצה לקצה. העוינות מצד משטר קדאפי התחלפה בשיתוף פעולה והשקעות הדדיות. דרום אפריקה מצידה ביצעה מחוות גדולות במטרה לקדם את היחסים ושחררה שני אזרחי לוב שהיו מעורבים בפיצוץ בטיסה 103 של פאן אמריקן שהתרסקה מעל לוקרבי.

בשנת 1994 מועמר קדאפי שהיה באותה עת מנודה על ידי הקהילה הבינלאומית, הוזמן לטקס ההשבעה של נלסון מנדלה. דרום אפריקה אף העניקה לקדאפי ב-1997 את אות התקווה הטובה, אחד מהעיטורים הגבוהים ביותר במדינה.

### מלחמת האזרחים בלוב
אף על פי שהעניקה גיבוי להחלטה 1973 של מועצת הביטחון של האו"ם שקבעה אזור אסור לטיסה מעל שמי לוב, דרום אפריקה התנגדה להפצצות נאט"ו על כוחותיו של קדאפי ותמכה ב"מפת הדרכים לשלום" של האיחוד האפריקאי שקראה להפסקת אש, סיוע הומניטרי ושיחות בין המורדים לממשלה.

במהלך המלחמה נתפסה הנהגת ה-ANC כאוהדת לקדאפי, ולפי אחד האנליסטים היו לכך שש סיבות: דחיית מעורבות חיצונית מערבית באפריקה; להשיב את תמיכת הקיצוניים שאבדו לקונגרס בתמיכה בהחלטה 1973; מדיניות דרום אפריקה בקשר לסכסוך הישראלי-פלסטיני; תפיסה שמעצמות עולות יתפסו את האחריות הפוליטית שקשורה לאפריקה; מדיניות דרום אפריקה של הפעלת לחץ לפתרון סכסוכים; והסתמכות של ה-ANC על כספים שהועברו על ידי משטר קדאפי וההשקעות הלוביות הרבות בדרום אפריקה.

### כיום
בימיה הראשונים של מועצת המעבר הלאומית דרום אפריקה עקבה אחר התגובה האפריקאית לשלטון החדש, ובהדרגה החלה להכיר בה כממשלה הלגיטימית של לוב בספטמבר 2011, כחודש אחרי רוב מדינות המערב ושבועיים אחרי סין ורוסיה.

## הערות שוליים

קטגוריה:ערכים ללא קטגוריות פיזיות - יחסי חוץ
חיי לילה

[ממוזער|280px|מועדון לילה ב[קייפטאון שבדרום אפריקה]]
ממוזער|בר בסאו פאולו שבברזיל
**חיי לילה** הוא שם כולל לתיאור אפשרויות הבידור והבילוי מחוץ לבית אשר זמינות החל משעות הערב ועד שעות הלילה המאוחרות או שעות הבוקר המוקדמות. המונח מתייחס בעיקר למועדוני לילה, פאבים, בתי קזינו, הופעות, תיאטראות, בתי קולנוע וכדומה - הפועלים בשעות בהן מרבית האנשים ישנים. לרוב, חיי הלילה פעילים במיוחד בלילות שלפני סוף השבוע או במהלך חגים. קיום חיי הלילה נפוץ בעיקר במרכזי הערים או בשכונות מסוימות בערים הגדולות.

ערים באירופה הידועות בחיי הלילה התוססים שלהן כוללות בין היתר את אמסטרדם, ברצלונה, ברלין, איביזה, לונדון, פריז ורומא. ערים באסיה הידועות בחיי הלילה התוססים שלהן כוללות בין היתר את בנגקוק, הו צ'י מין סיטי, הונג קונג, סיאול, תל אביב וטוקיו. ערים באמריקה הצפונית הידועות בחיי הלילה התוססים שלהן כוללות בין היתר את ניו יורק, שיקגו, לאס וגאס, לוס אנג'לס ומיאמי. ערים באמריקה הדרומית הידועות בחיי הלילה התוססים שלהן כוללות בין היתר את בואנוס איירס וריו דה ז'ניירו.

ישנם שכונות מסוימות וכמו גם ערים שונות בעולם אשר ידועות לשמצה בחוסר חיי הלילה שלהן.

## קישורים חיצוניים

## הערות שוליים

*
קטגוריה:בידור
פארקוזאוריים

**פארקוזאוריים** (שם מדעי: Parksosauridae) היא משפחה אפשרית של דינוזאורים צמחוניים מקבוצת האורניתופודים, שחיו בתור הקרטיקון שבעידן המזוזואיקון לפני 130 עד 66 מיליון שנה. בעבר כונו **תסקילוזאוריים** (*Thescelosauridae*). בעבר סברו שהיא משתייך לקבוצת האורניתופודה אך כיום רואים בהם חברים קדומים יותר, השייכים לנאורניתיסציה.

משפחה זו בעלת קירבה רבה למשפחת ההיפסילופודוניים וכן לג'יהולוזאוריים והננוזאוריים. היא הוגדרה בשנת 2002 תוך קיבוץ של מספר סוגים ששויכו בעבר למשפחת ההיפסילופודוניים ובשנות ה-90 החלו להיות מוטלים בספק מדעי כקבוצה פרפילטית, עם זאת המדענים חלוקים בדעתם על קיום משפחה זו.

המשפחה כוללת מינים דו-רגליים בעלי זנב ארוך לשיווי משקל וכולם ניזונו מצמחים רכים עד קשיחים. הם חיו לרוב בערבות עשב לאורך אירואסיה ובאמריקה הצפונית והם נכחדו בהכחדת הקרטיקון הגדולה, לפני 66 מיליון שנה. 

הסוגים הבולטים בקבוצה הם הפארקוזאורוס שהתגלה באלברטה, קנדה והתסקילוזאורוס מארצות הברית. סוגים נוספים נוספו לאורך המאה ה-21 עם גילויים חדשים מרחבי העולם.

## מיון
*תת-משפחה Orodrominae
**סוג *Albertadromeus*
**סוג *Changchunsaurus*?
**סוג *Haya*?
**סוג קוריאנוזאורוס (*Koreanosaurus*)
**סוג אורודרומיאוס (*Orodromeus*)
**סוג אוריקטודרומאוס (*Oryctodromeus*)
**סוג זפירוזאורוס (*Zephyrosaurus*)
*תת-משפחה Thescelosaurinae
**סוג *Notohypsilophodon*
**סוג פארקוזאורוס (*Parksosaurus*)
**סוג תסקילוזאורוס (*Thescelosaurus*)
**קבוצה אלסמריה (Elasmaria)? - ייתכן ששייכת לקבוצה אחרת

## קישורים חיצוניים

*
אפונת ואסאבי

שמאל|ממוזער|250px|אפונת ואסאבי
**אפונת ואסאבי**
(ביפנית: wasabi mame ;**わさび豆**) היא חטיף פופולרי שמקורו ביפן המורכב מאפונים מצופים בוואסאבי.

את אפונת הוואסאבי מייצרים באמצעות קלייה של אפונים ירוקים וציפויים בבלילה שמרכיביה הם לרוב עמילן, שמן, מלח, סוכר וואסאבי – ממרח יפני חריף עשוי משורש החזרת היפנית. לעיתים התערובת מכילה גם צבעי מאכל ומונוסודיום גלוטמט. החטיף הוא חטיף מודרני שמקורו ביפן אך הוא נפוץ בשוקי אסיה ובעשורים האחרונים הפך לפופולרי גם במערב. ביפן קיימת גרסה דומה של החטיף העשויה משעועית.

האפונים שמהם מכינים אפונת ואסאבי הם אפונים ירוקים שנקטפים בשלב מאוד מאוחר, לאחר שכבר התייבשו באופן טבעי בשדה. החטיף התעשייתי, בדומה לממרחי ואסאבי בסושיות רבות במערב, בדרך כלל אינו מכיל ואסאבי אמיתי אלא תחליף המורכב מחומרי טעם וריח. זאת, בשל מחירו הגבוה יחסית של ואסאבי טבעי.

על אף שאפונת ואסאבי עשויה מירק ומכילה סיבים תזונתיים וחלבון, ערכה הקלורי גבוה והיא עתירת נתרן ולכן אינה מומלצת לצריכה מרובה. לפי מאגר המידע הלאומי של מחלקת החקלאות האמריקאית, 100 גרם אפונת ואסאבי מכילים כ-430 קלוריות.

## קישורים חיצוניים

* אפונת ואסאבי בבלוג האוכל היפני favy (אנגלית)

## הערות שוליים

קטגוריה:חטיפים
קטגוריה:המטבח היפני
ליבת מוסקבה סיטי

**ליבת מוסקבה סיטי** (ברוסית: **Центральное ядро «Москва-Сити»**) הוא קומפלקס הנמצא במוסקבה סיטי, מרכז העסקים הבינלאומי של מוסקבה. הליבה מחולקת לשני חלקים: תת-קרקעי ועילי.

## חלק תת-קרקעי
החלק התת-קרקעי של המבנה כולל את רכזת מחלף המטרו המשלבת שלושה קווי מטרו: 20px| 4 דלובוי צנטר (קו פיליובסקאיה), 20px| 8A דלובוי צנטר (קו סולנצבסקאיה), 20px| 11 דלובוי צנטר (קו הטבעת הגדול). כמו כן, המתחם מחובר באמצעות תחנת דלובוי צנטר (קו סולנצבסקאיה) עם נמל התעופה הבינלאומי ונוקובו. בחלק התת-קרקעי יש גם חניון ל 2750 מכוניות. המרחב הציבורי התת-קרקעי מאוכלס על ידי מתחם הקניות, שהוא אזור קניות רב-פונקציונלי מפותח, כמו גם הלובי של המטרו עם אזורי הולכי רגל ומעברים למבנים שנמצאים באזורים סמוכים. בצד המערבי של הליבה המרכזית נמצא חניון VIP.

## חלק עילי
החלק העילי כולל שלושה מבנים:
* מלון «נובוטל»
* קניון "אפימול סיטי" השייך לאפי פיתוח
* אולם קולנוע וקונצרטים

## קישורים חיצוניים

* מלון נובוטל מוסקבה סיטי באתר רשת מלונות נובוטל
* אתר רשמי של "אפימול סיטי"

## הערות שוליים

קטגוריה:מוסקבה סיטי
קטגוריה:רוסיה: מיזמים עתידיים
גנאזאוריה

**גנאזאוריה** (שם מדעי: Genasauria) הוא ענף של דינוזאורים צמחוניים מהסדרה בעלי אגן דמוי עוף, הכוללים את הקבוצות הגדולות בסדרה, אשר התפתחו במשך היורה התחתון והגיעו לגודלם המרבי במשך הקרטיקון. הם שרדו עד ההכחדה הגדולה לפני 66 מיליון שנה.

קבוצה זו מחולקת לשתי קבוצות עיקריות: תיראופורה הכוללת את הסטגוזאורים ואת האנקילוזאורים שהתאפיינו בשריון מעוטר ועבה לאורך גופם ודוקרנים על זנבם ונאורניתיסציה, שכללה את ההיפסילופודון וקרוביו, את האורניתופודים שהיו בעלי מקור כמו של ברווז ואת הקבוצה מרגינוצפליה, שכללה את הפכיצפלוזאורים בעלי ה"קסדה" העבה ואת הצרטופסים המקורננים בעלי העטרה הענקית מאחורי ראשם.

הגדול מבני קבוצה זו היה השאנטונגוזאורוס שהגיע לאורך של 16.6 מטרים ולמשקל 16 טון. גם בני משפחת הצרטופסיים כמו הטריצרטופס, הטורוזאורוס והטיטאנוצרטופס הגיעו לגודל רב ויכלו להילחם נגד טורפי ענק כמו הטירנוזאורוס.

## מיון
*סוג ללא מקור לסוטוזאורוס (*Lesothosaurus*?
*סוג סרנדיפצרטופס (*Serendipaceratops*)?
*תת-סדרה תיראופורה (Thyreophora)
***אינפרא-סדרה סטגוזאוריה (Stegosauria)
***אינפרא-סדרה אנקילוזאוריה (Ankylosauria)
*תת-סדרה נאורניתיסציה (Neornithischia)
**משפחה ג'יהולוזאוריים (Jeholosauridae)?
**משפחה ננוזאוריים (Nanosauridae)
**משפחה פארקוזאוריים (Parksosauridae)
**קבוצה Clypeodonta
***משפחה היפסילופודוניים (Hypsilophodontidae)
***קבוצה צרפודה (Cerapoda)
***אינפרא-סדרה אורניתופודה (Ornithopoda)
****קבוצה מרגינוצפליה (Marginocephalia)
*****אינפרא-סדרה פכיצפלוזאורים (Pachycephalosauria)
*****אינפרא-סדרה צרטופסים (Ceratopsia)

קטגוריה:בעלי חיים שתוארו ב-1997
קטגוריה:טקסונים שתוארו בידי פול סרנו
קטגוריה:בעלי אגן דמוי עוף
מילתא דבדיחותא

**מילתא דבדיחותא** (בניקוד: **מִלְּתָא דִּבְדִיחוּתָא**; בריבוי: **מִלֵּי דִּבְדִיחוּתָא**; בתרגום לעברית **ענייני בדיחוּת**) הוא מונח בארמית, שמשמעותו דברי בדיחה (הומור).

## מקור
ישנם מן האמוראים שהיו משתמשים ב"בדיחות" בתחילת שיעור הלכתי, כדי לעורר את קהל השומעים להקשיב לשיעור. בתלמוד בבלי מובא:

 פירוש: האמורא רבה, לפני שפתח להם לחכמים (את השיעור) אמר מילתא דבדיחותא ושימח את החכמים, לבסוף ישב באימה והתחיל בשיעור, וכתב רש"י, שסיבת הנהגה זו הייתה: "נפתח לבם מחמת השמחה".

במנהגי המהרי"ל מובא: .

## הסבר
החתם סופר מסביר כי האדם צריך לשמוח על כך שנפלה בחיקו הזכות ללמוד תורה, אך לאחר שהתחיל ללמוד, צריך הוא ללמוד באימה וביראה: 

בעל הספר יקוו המים כותב כי אין זו מעלה בלימוד אלא רק אמצעי: .

לעומתו, כותב המאירי בספרו בית הבחירה, כי ישנה מעלה במילתא דבדיחותא, והיא חלק מתכלית הלימוד: 

## סוג ה"בדיחותא"
הרב יעקב יהושע פלק כתב בספרו פני יהושע, שאין כוונתה של הגמרא שרבא סיפר בדיחה, משום שאין זה מן הראוי לספר בדיחות בבית המדרש, כי הם מביאות לידי קלות ראש. הכוונה היא, שהוא אמר להם דבר חידוש (מלשון 'חידות', בארמית ת' וש' מתחלפות), מחודד ויפה, או דברי אגדה המושכים את הלב, וזה מה שהביא אותם לשמחה של מצווה ופתיחות הלב: 

לעומתו סובר בעל התניא כי גם שמחה שאיננה מצווה באופן ישיר אלא מועילה למצווה גם היא מעולה ויפה: .

## התבדחות בדברי תורה
בגמרא במסכת נדה מסופר,

ומפרש שם רש"י:

ומכאן מסיקים הראשונים שמותר להתבדח בדברי תורה ולשאול שאלות מתחכמות במטרה להצחיק את השומע.

## הערות שוליים

קטגוריה:תרבות יהודית
קטגוריה:פולקלור יהודי
קטגוריה:הומור יהודי
קטגוריה:מילים וביטויים בארמית
זמנים קשים (סרט, 1915)

**זמנים קשים** (באנגלית: **Hard Times**) הוא סרט אילם בריטי משנת 1915 בבימויו של תומאס בנטלי, ובכיכובם של ברנסבי ויליאמס, לאון מ. ליון ודורותי בליו. הסרט מבוסס על הרומן "זמנים קשים" מאת צ'ארלס דיקנס שיצא לאור בשנת 1854.

## צוות השחקנים
* ברנסבי ויליאמס – גרדגריינד
* לאון מ. ליון – טום גרדגריינד
* דורותי בליו – לואיזה
* מאדג' טרי – רייצ'ל
* מר פורסט – סטיבן בלקפול
* פ. לימונס – ג'וזייה באונדרבי
* ויל קורי – סלירי
* קלרה קופר – סיסי ג'ופ
* ג. וין סלייטר – ג'יימס הרטהאוס

## לקריאה נוספת

* Giddings, Robert & Sheen, Erica. *From Page To Screen: Adaptations of the Classic Novel* . Manchester University Press, 5 May 2000
* Mee, John. *The Cambridge Introduction to Charles Dickens*. Cambridge University Press, 2010.


## קישורים חיצוניים

## הערות שוליים

קטגוריה:סרטי 1915
קטגוריה:סרטי שחור-לבן בריטיים
קטגוריה:סרטים אילמים
קטגוריה:סרטים באנגלית
קטגוריה:סרטים לפי ספרי צ'ארלס דיקנס
קטגוריה:סרטים המבוססים על רומנים בריטיים
בינדוסארה קיסר מאוריה

**בינדוסארה מאוריה** (בסנסקריט: **बिन्दुसार मौर्य**) היה קיסר הודו השני משושלת מאוריה. הוא ירש את אביו צ'נדרגופטה מקים השושלת, ובנו היה הקיסר המפורסם ביותר בתולדות הודו, אשוקה. בחייו לא היו רישומים רבים על תולדותיו ורק מאות שנים מאוחר יותר נרשמו אגדות על שלטונו.

## שלטונו
בינדוסארה ירש את השלטון מאביו שנדד דרומה בשנת 297 לפנה"ס. זמן קצר לאחר עלייתו לשלטון, הגורו הדגול של אביו, צ'אנקיה התפטר מראשות הממשלה והעביר את סמכויותיו של ראש הממשלה לקיסר החדש.

מועד סיום כהונתו אינו ברור ומתוארך בין 273 ל-268 לפני הספירה. ישנה גרסה בודהיסטית שהוא שלט לכ-70 שנה שאינה הגיונית מבחינה כרונולוגית. רוב המידע על בינדוסארה נכתב בידי נזיר בודהיסטי טיבטי מהמאה ה-16. כינויו "אמיטאגאתה" (שוחט היריבים). במסעותיו לכיבושים כבש הקיסר אזורים ממפרץ בנגל ועד הים הערבי. כיבושיו היו המשך פעולותיו של אביו. שיא כיבושיו היה באזור ג'מו וקשמיר, משם התקדם לעבר מרכז אסיה עם בנו ויורשו אשוקה, שהכניעו בין השאר גם כמה מרידות משמעותיות.

בינדוסארה שמר על יחסים טובים עם הממלכה הסלאוקית ואירח את המלך הסלאוקי אנטיוכוס הראשון בבית המשפט העליון של האימפריה המאורית.

מבחינה דתית התקרב בינדוסארה אל הדתות הברהמיות מהמערב, בשונה מהשליטים ההודים שקדמו לו. בתקופת שלטונו היה חופש דתי מלא והאימפריה כללה בודהיסטים, הינדים, ג'יינים ודתות ברהמיות.

בתקופת שלטונו של בינדוסאה חלה התקדמות בסגנון הבנייה והארכיטקטורה, ונבנו מקדשים ומבנים ייחודיים שלא נראו במקומות אחרים בעולם.

שנת מותו אינה ברורה, אך בסופו של דבר עד שנת 268 לפני הספירה בנו האמצעי אשוקה ירש את הכס והפך לקיסר ההודי הידוע בהיסטוריה.

## קישורים חיצוניים

* 

קטגוריה:קיסרי הודו
ראש דופק

**ראש דופק** (באנגלית: **Dufek Head**) הוא לשון יבשה מכוסה קרח, בדרום האי רוס, שבאנטארקטיקה.

לשון היבשה ממוקמת 8 קילומטרים צפונית-מזרחית מנקודת האט.

שיא גובהה של לשון היבשה - 620 מטרים מעל פני הים (בצידו המזרחי של שפך קרחון אורורה).

## היסטוריה
### מקור השם

שמו של האתר ניתן לו על ידי הוועדה המייעצת לשמות אנטארקטיים.

האתר נקרא על שמו של אדמירל משנה ג'ורג' ג'יי. דופק (George J. Dufek), מצי ארצות הברית ששירת תחת אדמירל משנה ריצ'רד א. בירד בשירות האנטארקטי של ארצות הברית, בין השנים 1939 -1941, וכן שירת כמפקד כוח המשימה המזרחי של מבצע קפיצה לגובה של צי ארצות הברית בעונת המחקר (הקיץ האנטארקטי) 1946-1947. 

דופק היה מפקד כוח התמיכה של חיל הים האמריקני לאנטארקטיקה, בין השנים 1954 – 1959, תקופה בה הוקמו תחנות המחקר האמריקאיות: תחנת מקמרדו, תחנת אמריקה הקטנה V, תחנת בירד, תחנת הקוטב הדרומי, תחנת וילקס, תחנת כף האלט ותחנת אלזוורת'. 

אוניות, מטוסים ואנשי צי בפיקודו של דופק סיפקו תמיכה לוגיסטית רחבה במבצעי מחקר וסקר, במשימות צילום אוויריות בכל רחבי אנטארקטיקה. 

ב־31 באוקטובר 1956 דופק טס במטוס דאגלס C-47 דקוטה בשם "קה סרה סרה" ("Que Sera, Sera") (שהוטס על ידי לוטננט קומנדר קונראד שין (Conrad Shinn)), ממצר מקמרדו דרך קרחון בירדמור כדי לבצע את הנחתת המטוס הראשונה בקוטב הדרומי.

## ראו גם

אתרים נוספים באנטארקטיקה הקרויים על שמו של אדמירל משנה ג'ורג' ג'יי. דופק:

* חוף דופק
* מסיב דופק
* הר דופק
* ראש דופק באתר marineregions

## לקריאה נוספת

• **[https://www.newindianexpress.com/cities/bengaluru/2011/oct/31/first-landing-of-an-airplane-in-the-south-pole-305234.html First Landing of an Airplane in the South Pole]**

## קישורים חיצוניים

* ראש דופק באתר הסקר הגאולוגי של ארצות הברית
* ראש דופק באתר הגאזט האנטארקטי של ממשלת ניו זילנד
* ראש דופק באתר הגאזט האנטארקטי של ממשלת אוסטרליה
* ראש דופק באתר הגאזט האנטארקטי המשווה SCAR של ממשלת אוסטרליה

## הערות שוליים

דופק
דמויי הדרוזאורים

ממוזער|השוואת גדלים של סוגי הקבוצה
**דמויי הדרוזאורים** (שם מדעי: Hadrosauroidea) היא על-משפחה של אורניתופודים גדולי ממדים שהתקיימו בתור הקרטיקון לפני 130 עד 66 מיליון שנה. 

הקבוצה תוארה לראשונה ב-1869 בידי החוקר האמריקאי אדוארד דרינקר קופ. הוא כלל בה בעיקר מינים שהתגלו לאורך אסיה, אירופה ואפריקה והתקיימו בקרטיקון, לרוב בקרטיקון התחתון.

## מאפיינים
מינים אלה התפתחו בעיקר לתזונה מצמחים בעלי פרחים שהחלו למלא את הסביבה של שלהי הקרטיקון התחתון. בשביל ללעוס צמחים אלה ההדרוזאורים וקרוביהם פיתחו שורות של שיניים אחוריות שהתחלפו במהירות ושרירי לסת גדולים. דבר זה גרם ללסתם להיראות כ"מקור ברווז". הם חיו בעדרים וחלקם כמו הקוריתוזאורוס היו בעלי ריאות חזקות ואיברי תהודה קולניים, אשר עזרו להם להפיק צלילים ולתקשר ביניהם.

## מיון
הקבוצה כוללת סוגים הקרובים יותר לבני משפחת ההדרוזאוריים מאשר לאיגואנודוניים ושאר האורניתופודים. עם זאת הם לא משתייכים למשפחה עצמה ובעלי מספר הבדלים קטנים.
*על-משפחה **דמויי הדרוזאורים** (Hadrosauroidea)
**סוג ללא מקור אלטירינוס (*Altirhinus*)
**סוג ארסטנוזאורוס (*Arstanosaurus*)
**סוג *Batyrosaurus*
**סוג *Bolong*?
**סוג *Choyrodon*
**סוג *Datonglong*
**סוג *Equijubus*
**סוג גוביהדרוס (*Gobihadros*)
**סוג *Gongpoquansaurus*
**סוג היפסיבמה (*Hypsibema*)
**סוג *Koshisaurus*
**סוג *Jinzhousaurus*?
**סוג מנטליזאורוס (*Mantellisaurus*)?
**סוג אורנוזאורוס (*Ouranosaurus*)?
**סוג *Penelopognathus*
**סוג פרובקטרוזאורוס (*Probactrosaurus*)
**סוג *Siamodon*
**סוג *Sirindhorna*
**סוג *Xuwulong*
**סוג *Zuoyunlong*
**קבוצה הדרוזאורומורפה (Hadrosauromorpha)
***משפחה הדרוזאוריים (Hadrosauridae)

## קישורים חיצוניים

* 

קטגוריה:בעלי חיים שתוארו ב-1869
*
קטגוריה:טקסונים שתוארו בידי אדוארד דרינקר קופ
החתרן (סדרת טלוויזיה)

**החתרן** (ברוסית: **«Диверса́нт»**) הוא שמה של סדרת הטלוויזיה הרוסית משנת 2004, שצולמה על פי הרומן באותו שם מאת אנטולי אזולסקי, המהווה פריקוול לסדרה **"[[החתרן: סוף המלחמה]]"** (2007) והסדרה **"[[החתרן: קרים]]"** (2020).

הסדרה הייתה מועמד לפרס TEFI לשנת 2005 בקטגוריית "סרט הטלוויזיה והמיני-סדרה הטובים ביותר" והייתה מועמדת גם לפרס נשר הזהב לשנת 2005 בקטגוריות "המיני-סדרה הטובה ביותר" ו"השחקן הטוב ביותר בטלוויזיה" (לולדיסלב גלקין)
## עלילה
שנת 1942. בוגרי בית הספר למודיעין הצעירים, לוניה פילאטוב, בן ה-16, ואלכסיי בובריקוב בן ה-20, נשלחים למיקום היחידה על משאית חולפת. שניהם צעירים ומלאי חיים. הם חולמים על ניצחון ושהם יסיימו את המלחמה עם הקולונלים ויוכתרו לגיבורים. אבל לפתע האויב מפגיז וכתוצאה מקרב יריות עם הגרמנים שורדים לוניה פילאטוב והסמל אליושה. הסמל מבקש מפילאטוב למסור לו את ספר הצבא האדום ואת כל המסמכים של המנוח בובריקוב, כך "שמו ימשיך להכות את הנאצים". בהלם ממות חברו, לוניה אינו מסוגלת להבין עד כמה נשמעת בקשה זו מוזרה ומה יכולה הסכמתו להפוך מאוחר יותר.
## שחקנים

## ראו גם
* החתרן: סוף המלחמה
* החתרן: קרים

## קישורים חיצוניים

* החתרן באתר הערוץ הראשון
## הערות שוליים

קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:קהילת המודיעין הסובייטית בתרבות ובאמנות
קטגוריה:סדרות פעולה רוסיות
קטגוריה:הריגול בתרבות ובאמנות
קטגוריה:סדרות דרמה רוסיות
קטגוריה:סרטי מלחמת העולם השנייה
הדרוזאורומורפה

**הדרוזאורומורפה** (שם מדעי: ***Hadrosauromorpha***) היא קבוצה של אורניתופודים דמויי הדרוזאורים שהתקיימו בקרטיקון העליון מלפני 96.7 מיליון שנה. האחרונים שביניהם נכחדו לפני 66 מיליון שנה, עם הכחדת הקרטיקון הגדולה. קבוצה זו צעירה יחסית והיא הוגדרה ב-2014 או 2015 בידי דייוויד ב. נורמן.

מיני הקבוצה היו בעלי לסתות בעלות שורת שיניים אחוריות דמויות סוללות שהואתמו לאכילת צמחייה קשיחה. לחלקם כמו הפרזאורולופוס, הזאורולופוס ונוספים היו בעלי בליטות מיוחדות דמויות כרבולת על הגולגולת ובעלי ריאות מיוחדות שאותם יכלו לנפח וליצור קולות כדי לתקשר. ממצאים של עקבות מראים שרבים מהם חיו בעדרים גדולים.

## מיון
*קבוצה **הדרוזאורומורפה** (Hadrosauromorpha)
**סוג ללא מקור בקטרוזאורוס (Bactrosaurus)
**סוג קלאוזאורוס (Claosaurus)
**סוג אאולמביה (Eolambia)
**סוג גילמורוזאורוס (Gilmoreosaurus)
**סוג Glishades?
**סוג Huehuecanauhtlus
**סוג Jeyawati
**סוג Jintasaurus
**סוג Levnesovia
**סוג Lophorhothon
**סוג Nanyangosaurus
**סוג Nanningosaurus
**סוג Orthomerus?
**סוג Plesiohadros
**סוג Protohadros
**סוג Shuangmiaosaurus
**סוג Tanius
**סוג תלמטוזאורוס (Telmatosaurus)
**סוג טטיסהדרוס (Tethyshadros)
**סוג Yunganglong
**סוג Zhanghenglong
**משפחה הדרוזאוריים (Hadrosauridae)

קטגוריה:דמויי הדרוזאורים
קוריאצרטופס

**קוריאצרטופס** (שם מדעי: *Koreaceratops*; מילולית:"פרצוף מקורנן קוריאני") הוא סוג של דינוזאור צרטופסי שהתקיים במזרח אסיה של הקרטיקון התחתון לפני 103 מיליון שנה מזמננו. סוג זה התגלה בשכבות סלעים מתקופת האלביאן בקוריאה הדרומית והוגדר בידי החוקר יאנג נאם לי (Yuong-Nam Lee) ב-2011. הסוג כלל מין אחד - *Koreaceratops hwaseongensis*, הקרוי על שם העיר הוואסאונג שבדרום קוריאה. הוא נמצא באתר של סכר גדול מתחת בתצורות עשויות אבן חול. הממצא העיקרי ממנו כלל אגן ירכיים עבה וגפיים אחוריות, לצד שרידי צלעות וחוליות זנב.

דינוזאור זה היה מראשוני הצרטופסים לצד הפסיטקוזאורוס והארכיאוצרטופס, אליהם היה קרוב. הוא היה קטן מאוד, באורך של 170 ס"מ ומשקל של 27 עד 45 ק"ג בממוצע. הוא היה בעל עמוד שדרה עצבי גבוה עם חוליות זנב הגבוהות פי חמישה מגודל מהחוליות המרכיות, אליהם התחברו והיה בעל כפות רגליים בעלות עצמות בולטות ורחבות. מאפיין זה עשה אותם גבוהים ובולטים יחסית, מאפיין שככל הנראה סייע לבעליהם בשחייה. אם הדבר נכון הוא הצרטופסיד המיימי הראשון שהתגלה אך כמה מדענים סוברים שזה קשור לבררה מינית מוגזמת והוא ככל הנראה פיתח נוצות בחלק מגופו.

הדינוזאור המיימי ניזון מצמחי מים לאורך הנהרות של מזרח אסיה. לצד מינים אסייתים נוספים הוא התפתח למינים גדולים ומשוריינים יותר וחלק מהם היגרו לאמריקה הצפונית בהמשך הקרטיקון.

## קישורים חיצוניים

קטגוריה:צרטופסים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2011
מיה ברקי

**מיה ברקי** (נולדה ב-22 בספטמבר 1985) היא כדורגלנית עבר ישראלית, ששיחקה בליגה הבכירה בכדורגל נשים מתחילת שנות ה-2000 ועד 2018. בתקופה זו זכתה ב-5 אליפויות ו-10 גביעים ורשמה 48 הופעות במדי נבחרת ישראל בין השנים 2002–2016.

## קריירה
ברקי, ילידת קיבוץ כברי, החלה דרכה במועדון מכבי חיפה בגיל 15 ועמו זכתה בדאבל בעונת 2001/2002. בתקופה זו רשמה 11 הופעות במדי נבחרת הנערות עד גיל 19 של ישראל. עם התפרקות קבוצת הנשים של מכבי חיפה ב-2003 עברה למכבי חולון עמה זכתה ב-4 אליפויות ו-5 גביעים. ב-2008 עברה לשחק במכבי כישרונות חדרה ולאחר 3 עונות חזרה ל-3 עונות נוספות במכבי חולון שם הוסיפה עוד גביע למאזנה. ב-2014 חזרה לשתי עונות נוספות למכבי כישרונות חדרה והייתה שותפה לזכייה ההיסטורית של הקבוצה בגביע. בשנת 2016 עברה לשחק באס"א תל אביב ושוב זכתה בגביע. שנה לאחר מכן עברה לשחק במדי מ.כ רמת השרון וגם כאן לקחה חלק בזכייה הראשונה של המועדון בגביע. בתום עונה זו פרשה מהמשחק.

משנת 2002 שיחקה בנבחרת ישראל והייתה שותפה לקמפיינים רבים וכן לניצחון על נבחרת דנמרק במוקדמות גביע העולם 2015 שנחשב לאחד הניצחונות הגדולים של הנבחרת אי פעם. כשפרשה מהנבחרת בשנת 2016 הובילה את טבלת ההופעות של שחקניות בנבחרת עם 48 משחקים.

ברקי בעלת הכשרה בהידרותרפיה, עיסוי רפואי, מאמנת כושר, מדריכת שחייה ומדריכת כדורגל.

## תארים
### [[מכבי חיפה (כדורגל נשים)|מכבי חיפה]]
* אליפות המדינה: 2001/2002
* גביע המדינה: 2001/2002

### [[מכבי חולון (כדורגל נשים)|מכבי חולון]]
* אליפות המדינה: 2004/2005, 2005/2006, 2006/2007, 2007/2008
* גביע המדינה: 2003/2004, 2004/2005, 2005/2006, 2006/2007, 2007/2008, 2012/2013

### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

### [[אס"א תל אביב (כדורגל נשים)|אס"א תל אביב]]
* גביע המדינה: 2016/2017

### [[מועדון הכדורגל רמת השרון (כדורגל נשים)|מ.כ רמת השרון]]
* גביע המדינה: 2017/2018

## קישורים חיצוניים

* פרופיל באתר ההתאחדות לכדורגל בישראל
* פרופיל באתר UEFA

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי חולון
קטגוריה:כדורגלניות מ.כ. רמת השרון
קטגוריה:כדורגלניות מכבי חיפה
קטגוריה:חדרה: כדורגלניות
קטגוריה:כברי: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
הדיוויזיה ה-33 (האימפריה הגרמנית)

**הדיוויזיה ה-33** (בגרמנית: **33. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1887, וחייליה גויסו בתחילה מאזור שטרסבורג, אולם בשנת 1890 היא החליפה יחידות עם הדיוויזיה ה-30 וחייליה גויסו מאז מאזור מץ.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-16 בפיקוד ברונו פון מודרה, אשר היה חלק מהארמייה החמישית. הדיוויזיה נטלה חלק במערכה על הגבולות ובקרב לורן. בשנת 1916 לחמה הדיוויזיה בקרב ורדן וב, ובשנת 1917 היא לחמה ב. בשנת 1918 השתתפה הדיוויזיה במתקפת האביב הגרמנית, ובכלל זה לחמה ב וב, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-19 במרץ 1919 פורקה הדיוויזיה.

## מפקדים
* אוטו פון דרנטל (1 באפריל 1887 – 11 ביולי 1888)
* וילהלם פון שרף (12 ביולי 1888 – 16 ביוני 1889)
* רוברט פון גצה (17 ביוני 1889 – 23 במרץ 1890)
* יוליוס פון ברגמן (1 באפריל 1890 – 26 בינואר 1892)
* רוברט פון קייזר (27 בינואר 1892 – 26 בינואר 1895)
* רוברט ד'אורוויל פון לוונקלאו (27 בינואר 1895 – 19 במאי 1897)
* ארנולד פון לאנגנבק (20 במאי 1897 – 5 בינואר 1898)
* לואיס פון פרייהולד (6 בינואר 1898 – 1 במאי 1901)
* פרידריך פון ליכטנשטיין (2 במאי 1901 – 1 במאי 1903)
* פרידריך פון טיפלסקירך (2 במאי 1903 – 21 באפריל 1904)
* הנס גדה (22 באפריל 1904 – 2 במרץ 1907)
* אוטו לאו פון בלנקט (3 במרץ 1907 – 1 באפריל 1908)
* אויגן פצל (2 באפריל 1908 – 21 במרץ 1910)
* ורנר פון רוסטקן (22 במרץ 1910 – 2 באפריל 1911)
* אלברט שפפלין (3 באפריל 1911 – 16 בפברואר 1913)
* פרנץ ריצנשטיין (18 בפברואר 1913 – 25 בספטמבר 1914)
* ולטר פון ליטוויץ (26 בספטמבר 1914 – 2 ביולי 1915)
* קרל וולברכט (3 ביולי 1915 – 27 באוגוסט 1916)
* קונו פון בארפוס (28 באוגוסט 1916 – 12 בינואר 1917)
* היינריך שיך (13 בינואר 1917 – 15 באוגוסט 1917)
* וילהלם גרנר (16 באוגוסט 1917 – 22 בדצמבר 1917)
* ולטר פון שנברג (23 בדצמבר 1917 – 19 במרץ 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

33
33
תמיר צור

**תמיר צור** (נולד ב-17 במרץ 1977) הוא קלידן, מעבד ומפיק מוזיקלי ישראלי.

## ביוגרפיה
תמיר צור נולד וגר בחולון. במהלך לימודיו בבית ספר תיכון, הכיר את הזמר ליאור נרקיס. יחד, הם שירתו בצוות הווי של להקת חיל האוויר. הקשר ביניהם הוביל לשיתופי פעולה מוזיקליים בין השניים, בין היתר הפקת אלבום הפלטינה הכפולה של נרקיס, "רק איתך", ושירים נוספים של הזמר במשך הקריירה המוזיקלית שלו.

ב-2006 החל שיתוף פעולה נוסף יחד עם הזמר אייל גולן, תוך שהפיק לו את האלבום "הוזה אותך מולי, שיצא לאור בשנת 2008. השיר כלל את השיר "הוזה אותך מולי" שזכה בתואר "שיר השנה" של תחנת הרדיו רשת ג'.

ב-2009 יצא אלבומו של אייל גולן, "זה אני". ממנו יצא השיר "זה אני", שזכה בתואר "שיר השנה" של רשת ג'. השיר היה לשיר השלישי אותו הפיק פרץ לזכות בתואר זה.

ב-2010 יצא אלבומו של ליאור נרקיס, "ערב טוב" שהפיק צור. באותה השנה, זכה צור בפרס אקו"ם על הישג השנה למעבד. נימוקי השופטים, דנה ברגר, דודי לוי, יאיר ניצני, יוני רועה ויורם רותם היו כי 

ב-2011 יצא הסינגל "סוף שבוע בפריז" של הזמרת שרית חדד אותו עיבד צור. השיר נכלל באלבומה ה-20 של חדד, "20", בו הפיק צור גם את השיר "שישמעו אותי". ב-2012 הפיק לחדד שיר נוסף בשם "כמה כמה".

ב-2015 יצא סינגל הבכורה של הזמרת עדן בן זקן, "מנגינה" אותו הפיק צור. השיר זכה להצלחה רבה, תוך שדורג בעשירייה בפותחת של המצעדים השונים. באותה השנה, לקח חלק בהפקת אלבום הפלטינה של שרית חדד, "שרית חדד".

## חיים אישיים

תמיר צור נשוי ואב לארבעה.

## קישורים חיצוניים

* 
* 

קטגוריה:מפיקים מוזיקליים ישראלים
קטגוריה:קלידנים ישראלים
קטגוריה:מעבדים מוזיקליים ישראלים
קטגוריה:מוזיקאים ישראלים
קטגוריה:זוכי פרס אקו"ם
קטגוריה:ישראלים שנולדו ב-1977
צל הכוכבים

**צל הכוכבים** (במקור: **Тень звезды**) הוא סרט מותחן-רומנטי רוסי משנת 2020 בבימויו של דמיטרי גובארב ובכיכובם של אלכסנדרה צ'רקאסובה-סלוז'יטל ופאבל פרילוצ'ני. הסרט הופק בתמיכת קרן הקולנוע הרוסי ומשרד התרבות של רוסיה.

תאריך בכורת הסרט תוכנן ל-28 במאי 2020, אך בהמשך Megogo.net הודיעה שבעקבות התפרצות נגיף הקורונה ברוסיה יציאתו נדחתה לאוגוסט 2020. בסופו של דבר, הקרנת הבכורה נערכה במסגרת פסטיבל "Gorky Fest" ב-18 ביולי 2020.

## עלילה
כוכב ההיפ הופ ניים מגיע לסיבוב הופעות בסנקט פטרבורג. הוא זמר פופולרי אלא שהוא מוצא את עצמו בניסיון התנקשות ומצליח להימלט מהמוות. האמרגן שלו מחליט לשכור שומר ראש. שומר הראש מתגלה כ... בחורה בשם סשה, היא מקצועית בתחומה, אך מתקשה להתמודד עם אנשי עולם הבידור והיא מתחילה להבין את מערכת היחסים הסבוכה של הכוכב ומבינה שכל אחד מפמלייתו של הוא איום. הגנה על מוזיקאי אינה דבר קל, במיוחד בהתחשב בכך שסשה מתחילה לחוות רגשות שאינם מתאימים לעבודתה.

## שחקנים ודמויות

## קישורים חיצוניים
* 
* צל הכוכבים באתר kinobusiness.com

## הערות שוליים

קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטים מוזיקליים
קטגוריה:סרטים רומנטיים
קטגוריה:סנקט פטרבורג בקולנוע
קטגוריה:סרטי 2020
דיוויזיית המילואים התשיעית (האימפריה הגרמנית)

**דיוויזיית המילואים ה-9** (בגרמנית: **9. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-5, שהיה חלק מהארמייה החמישית. הדיוויזיה נטלה חלק בקרבות במערכה על הגבולות, לרבות קרב הארדנים. לאחר מכן היא לחמה בקרבות השונים, ובשנת 1916 היא השתתפה בקרב ורדן, ולאחר מכן לחמה ב. הדיוויזיה נותרה באזור פלנדריה-ארטואה להמשך המלחמה, ונלחמה בקרב אראס, קרב פשנדל קרב קמברה בשנת 1917. בשנת 1918 היא לחמה במתקפת האביב ובמתקפת מאה הימים, וב-20 בדצמבר 1918 פורקה הדיוויזיה.

## מפקדים
* הנס פון גורצקי-קורניץ (2 באוגוסט 1914 – 11 ביולי 1917)
* יוליוס אוגוסט הילדמן (12 ביולי 1917 – 9 בינואר 1918)
* וילהלם גאורג ארנסט פון זגליניצקי (10 בינואר 1918 – 20 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

9
9
דיוויזיית המילואים העשירית (האימפריה הגרמנית)

**דיוויזיית המילואים ה-10** (בגרמנית: **10. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-5, שהיה חלק מהארמייה החמישית. הדיוויזיה נטלה חלק בקרבות במערכה על הגבולות, לרבות קרב הארדנים. בשנת 1916 היא השתתפה בקרב ורדן, ולאחר מכן לחמה ב, ובשנת 1917 היא לחמה ב. בשנת 1918 השתתפה הדיוויזיה במתקפת האביב הגרמנית, ובכלל זה לחמה ב וב, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-6 בינואר 1919 פורקה הדיוויזיה.

## מפקדים
* הרמן פון ורטנברג (2 באוגוסט 1914 – 28 ביוני 1915)
* מקס פון בארפלדט (29 ביוני 1915 – 2 באפריל 1916)
* ויקטור דלמר (3 באפריל 1916 – 6 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

10
10
הדיוויזיה ה-34 (האימפריה הגרמנית)

**הדיוויזיה ה-34** (בגרמנית: **34. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1890, וחייליה גויסו בעיקר מאזור מץ.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-16 בפיקוד ברונו פון מודרה, אשר היה חלק מהארמייה החמישית. הדיוויזיה נטלה חלק במערכה על הגבולות ובקרב לורן. בשנת 1916 לחמה הדיוויזיה בקרב ורדן, ובשנת 1917 היא לחמה ב ובקרב קמברה. בשנת 1918 השתתפה הדיוויזיה במתקפת האביב הגרמנית, ובכלל זה לחמה ב וב, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובפברואר 1919 פורקה הדיוויזיה.

## מפקדים
* קונרד פון בארטנוורפר (1 באפריל 1890 – 13 בפברואר 1893)
* מקסימיליאן פון בוק (14 בפברואר 1893 – 9 בספטמבר 1897)
* ברנהרד פון מורסבך (10 בספטמבר 1897 – 17 באוקטובר 1900)
* היינריך התשעה עשר, נסיך רוס (18 באוקטובר 1900 – 1 במרץ 1903)
* קרל פון הוכווכטר (2 במרץ 1903 – 30 באפריל 1904)
* וילהלם פון אוסלר (1 במאי 1904 – 3 באפריל 1907)
* קורט פון אוכטריץ אונד שטיינקירך (4 באפריל 1907 – 5 במרץ 1909)
* אדולף פרנקה (6 במרץ 1909 – 7 בפברואר 1912)
* תאודור גוסטב היינריך קלאסן (8 בפברואר 1912 – 5 בינואר 1914)
* ולטר פון היינמן (6 בינואר 1914 – 24 באפריל 1916)
* פריץ פון אונגר (25 באפריל 1916 – 5 באוגוסט 1916)
* הוגו שמיידקה (6 באוגוסט 1916 – 13 באוקטובר 1916)
* תאודור טיצמן (14 באוקטובר 1916 – פברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

34
34